Author: ostrovsk
Company: MV SR

Predkladacia správa

Návrh na zrušenie uznesenia vlády SR č. 1166 z 1. decembra 2004 k návrhu na uzavretie Dohody medzi vládou Slovenskej republiky a vládou Českej republiky o zmene a doplnení Dohody medzi vládou Slovenskej republiky a vládou Českej republiky o hraničných priechodoch na spoločných štátnych hraniciach, podpísanej 28. marca 2000 v Prahe, formou výmeny nót sa predkladá ako iniciatívny materiál. 

Uvedený materiál sa týkal zmeny prílohy k dohode v časti cestné hraničné priechody, kde sa menil rozsah dopravy na hraničnom priechode pod poradovým číslom 4 Skalica – Sudoměřice a dopĺňal sa nový hraničný priechod s poradovým číslom 17 Skalica – Sudoměřice (nová cesta). 

Veľvyslanectvo Českej republiky zaslalo odpovednú nótu č. 384/2006 zo 17. júla 2006, v ktorej vyjadrilo nesúhlasné stanovisko k nóte Ministerstva zahraničných vecí Slovenskej republiky č. 1018/04-MEPO z 2. decembra 2004. Ako dôvod česká strana uviedla úsporné opatrenia prijaté v súvislosti s blížiacim sa vstupom Českej republiky do schengenského priestoru, pričom nepovažuje za účelné prevádzkovať aj pôvodný hraničný priechod Skalica – Sudoměřice (stará cesta).

V súčasnosti nie je narušené hraničné vybavovanie na súčasnom hraničnom priechode a po vybudovaní cestného obchvatu mesta Skalica a s tým súvisiaceho vybudovania nového hraničného priechodu, bol hraničný priechod na starej ceste uzatvorený a vybudovanie novej cesty a hraničného priechodu bolo chápané ako prekládka cesty. Súčasný hraničný priechod má charakter pôvodného hraničného priechodu. 

	Predkladaný materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie.